கேள்வி: உட்செவிச்சுருள் பதியம் பற்றி தகவல் சொல்.
பதில்: படிமம்:Cochlear implant.jpg உட்செவிச்சுருள் பதியம் அல்லது காது உட்பதியக் கருவி என்பது பிறப்பிலேயே முற்றிலும் செவிடு உடைய ஒருவர் கேட்க உதவும் ஒரு இலத்திரனிய கருவி. (வயதானவர்கள் பெருத்திக்கொள்ளும் கேட்புக் கருவி என்பது வேறு) இது பெரும்பாலும் குழந்தை பருவத்திலேயே, அறுவைச் சிகிச்சை மூலம் காதினுள் பதிய வைக்கப்படுகிறது. இது ஒலியைப் பெருக்கித்தரும் கேள்விக்கருவி அன்று. மாறாக, இது உட்செவிச்சுருளுக்குள் இருக்கும் இன்னும் தொழிற்படக்கூடிய ஒலி நரம்பணுக்களை மின்புலம் தூண்டிவிடுவதன் மூலம் கேட்க உதவுகின்றது.
கேள்வி: உட்செவிச்சுருள் பதியம் - கருவி பொருத்தியபிறகான செயல்பாடுகள் பற்றி விளக்கவும்.
பதில்: பிறந்த ஆறு மாதங்களுக்குள் குழந்தைக்குக் காது கேளாமை உள்ளதைக் கண்டுபிடித்து, ஐந்து வயதுக்குள் இக்கருவியைப் பொருத்திவிட்டால். குழந்தைக்குக் கேட்கும் திறனையும் பேச்சுத் திறனையும் உண்டாக்க இயலும். அறுவை சிகிச்சைக்குப் பின் குறைந்தது வாரத்தில் ஐந்து நாட்களுக்கு கேட்பியல் மருத்துவர் (Audiologist) மற்றும் பேச்சுப் பயிற்சியாளர் (Speech Therapist) மூலம் குழந்தைக்குப் பயிற்சி கொடுப்பது அவசியம். வீட்டிலும் இந்தப் பயிற்சி தொடர வேண்டும். முதல் மூன்று மாதங்களுக்கு சிகிச்சை மேற்கொண்ட மருத்துவமனையிலேயே இந்தப் பயிற்சிகள் வழங்கப்படும். அதன்பின்னரும் மூன்றாண்டு காலத்துக்கு குழந்தைக்கு பேச்சுப் பயிற்சி கொடுக்கப்பட வேண்டியது அவசியம் இதை தனியார் பயிற்சி மையங்களில் இப்பயிற்சிகளை பெறவேண்டி இருக்கும்.